امال ليه الحجاب فرض عندكو؟! يعني هو الانسان لو هي محجبه مش هيبصلها بشهوه ممكن منتحجبش وتكون لابسه كويس ليه هو فرض عندكو ليه الاباء بتخلي عيالها لازم يتحجبو ليه هو شرط
شوفي حضرتك .. انا هختصر لك الموضوع وهبسطهولك. الحجاب فرض زي باقي فروض الإسلام، تمام؟ لكنه مش شرط لصحة الدين، يعني لو واحدة مسلمة بتصلي، ومش محجبة، ايوه غلطانة، لكن في الأول والآخر هي مسلمة، حتى لو ربنا عذّبها شوية عشان تركها للحجاب، وممكن ميعذبهاش، فهتدخل في الآخر الجنة. تمام؟ مثال هيبسط الموضوع:  واحد مسلم بيصلي .. بس مش بيغض بصره، بيعمل معاصي زي ما اي بني ادم بيعمل معاصي. المعاصي دي ممكن ربنا يدخله النار شوية ويخرجه منها للجنة. وممكن ربنا يغفرهاله كلها ويدخله الجنة على طول. ....... أما الحجاب فرض ليه؟ فالحجاب حضرتك دا تكريم للمرأة، إنها مش سلعة كل واحد بيتفرج عليها شوية. مش مجسّم في فاترينة كل واحد يجي يملأ عينه منها شوية. مش بتنزل الشارع بسكيني وبادي فتبقى ماشية بتفرّج الناس عليها. عشان كدا الإسلام أمر بالحجاب. .... طيب ينفع واحدة تكون مسلمة ومش محجبة؟  أيوه ينفع، هتبقى غلطانة، لكنها (لإنها مسلمة) رحمت نفسها من الغلط الكبير اللي ربنا مش بيغفره، وهو الشرك بالله واخدة بالك؟  كل حاجة ممكن ربنا يغفرها للي متابش منها.. ما عدا حاجة واحدة .. هي الشرك بالله